पाएं अपने शहर की ताज़ा ख़बरें और फ्री ई-पेपरडाउनलोड करें
गोरमी अटेर रोड पर कचनाव कलां के पास तेज रफ्तार अज्ञात वाहन ने एक बाइक में टक्कर मार दी, जिससे बाइक सवार युवक की मौके पर ही मौत हो गई। घटना सोमवार की शात करीब 7.30 बजे की है। पुलिस ने मृतक के शव का पीएम कराकर परिजन के सुपुर्द कर दिया है। साथ ही अज्ञात वाहन चालक के खिलाफ केस दर्ज कर लिया है।
पावई मोरा निवासी राजेश (38) पुत्र काशीराम भदौरिया ने बताया कि उनका भतीजा बजरंग (27) पुत्र अर्जुन सिंह भदौरिया निवासी मौरा सोमवार की सुबह अकलोनी गांव में अपनी बहन की ससुराल गया था। शाम करीब 7.30 बजे पर जब वह अपनी बहन के घर से वापस अपने गांव जा रहा था। तभी गोरमी अटेर रोड पर कचनावकलां गांव के पास तेज रफ्तार अज्ञात वाहन के चालक ने उसकी बाइक में टक्कर मार दी, जिससे बजरंग की मौके पर ही मौत हो गई। सूचना मिलने पर गोरमी पुलिस मौके पर पहुंची। साथ ही मृतक के शव का पीएम कराकर परिजन के सुपुर्द कर दिया है। वहीं गोरमी पुलिस ने अज्ञात वाहन चालक के खिलाफ केस दर्ज कर उसकी तलाश प्रारंभ कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn